**Bestyrelsesmøde d. 28. april 2015**

Tilstede: Kirstine Krogh Sørensen, Louise Sørensen, Angus Terris, Klaus Frank-Larsen og Cecilie Kristine Horslund Laustsen

1. **Godkendelse af referat:** Referatet fra d. 3. feb. 2015 er godkendt.
2. **Valg af referat og ordstyrer:** Kirstine
3. **Godkendelse af dagsorden:** dagsorden er godkendt.
4. **Orientering:** Foråret er kommet, og havesæsonen er nu startet. Vi har fået lavet vejene igen. Der er ikke kommet nye klager, så det er jo dejligt, at eventuelle uenigheder kan ordnes privat. Økonomien er allerede styrket, fordi vores nye havelejer er steget pr. jan. 2015. Der er ikke solgt nogen huse siden sidst. Der er kommet nye postkasser og materiale til nyt stativ. Finn er primusmotor på dette. Tak!
5. **Opfølgning på tidligere klager:**

* Med hensyn til biler, der benytter fællesvejene som privatparkering, så er det blevet bedre i 1-15 afdelingen, men der er stadig plads til forbedring i 15-36 afdelingen. Bestyrelsen ønsker at komme med nogle forslag til løsning på dette problem til næste generalforsamling.
* Det er også blevet bedre med hensyn til private dyr på fællesarealerne.
* Der er stadig plads til forbedring på visse matrikler vedr. hække samt generelt henkastning af haveaffald på fællesarealer.

1. **Forårsfest –** Sasja, Kim og Claudio har valgt at lægge vores forårsfest i forlængelse af arbejdsdagen i år. Vi fester altså d. 9. maj – se de ophængte invitationer ved postkasserne. Arbejdsopgaverne omkring festen bliver en del af arbejdsdagen. Der er dog brug for hjælp med oprydning dagen derpå. Hvis man har tid og lyst til at bidrage til planlægning og gennemførelse af denne fest, kan man henvende sig direkte til Sasja, Kim og Claudio.
2. **Nyt vej-udvalg:** Der er etableret et nyt udvalg bestående af Angus, Finn og Svend. Vejene er blevet skrabet af**,** men der er ikke kommet nyt grus på. Der skal laves en prøve på et stykke vej, hvor der skal lægges stenmel og slotsgrus. Hvis det fungerer bedre med hensyn til støvgener, huller i vejen, slidtage med mere, så vil dette blive en permanent løsning fremover. I den forbindelse opfordres der til, at alle kører stille og roligt på vejene af hensyn til støvgener og børn. Der er også kommet en anmodning om at anlægge et lille stykke asfalt i afdeling 1-15. Dette er der givet grønt lys til, men løsningen skal drøftes igen i vejudvalget.
3. **Hestefold:** Der er kommet en ny hest på folden og der er uro i flokken. Derfor er det farligt at gå ind til hestene, medmindre man er meget god til at aflæse deres adfærd. I det hele taget vil landmanden helst ikke have folk, der går på marken, hvis ikke det er efter aftale med ham. Der er knækket en hegnspæl ved folden, så vær obs på, at der ikke er nogle børn, der ”leger” dernede.
4. **”Årshjul”:** Vi vil gerne have lavet et såkaldt årshjul, hvor alle faste gøremål skrives ind, så vi kan huske det fra bestyrelse til bestyrelse. Er der en, der kan hjælpe med at lave en grafisk illustration med en skabelon, hvor man kan skrive opgaver ind i? Hvis ja: henvendelse til Kirstine.
5. **Sankt Hans udvalg:** Er der nogen, der vil gå sammen og planlægge en hyggelig Skt. Hans aften for os alle i år? Hvis ja, henvendelse til Kirstine
6. **Ide om nye legeting til alle børnene:** Der er enighed om, at vi vil købe en trampolin – vi arbejder videre med denne plan. Der overvejes også at etablere et legehusudvalg. I vil høre mere omkring dette.
7. **Anmodning om indkøb af en lille selvkørende græsslåmaskine:** Dette bevilliges! Kvitteringen kan afleveres i Louises postkasse, nr. 6
8. **Anmodning om at anlægge en ny type hæk/hegn:** Der gives tilladelse til, at haveejerne selv vælger deres måde at adskille matriklerne. Der SKAL være enighed omkring, hvilken type hæk/hegn/andet man ønsker mellem matriklerne. Ved uoverensstemmelse mellem parterne SKAL bestyrelsen inddrages som mægler. Hækken, der afgrænser ud mod skoven og asfaltvejen (rundt om hele haveforeningen), SKAL fortsat være bøgehæk.
9. **Tillæg til kontrakten:** det er nu tilladt at overnatte i kolonihaverne en måned mere om året – i perioden fra sidste lørdag i marts til sidste søndag i oktober.
10. **Planlægning af arbejdsdagen**
11. **Endnu en opfordring til at overholde vedtægterne** – husk på at vi bor tæt på hinanden i træhuse. Alle bedes være opmærksomme på at finde en passende balance mellem individuel frihed og tilpasning til fællesskabet. Altså på den ene side tålmodighed, accept af hinandens forskelligheder, hensyntagen til andre og på den anden side individuel dyrkelse af interesser og ønsker for eget kolonihaveliv. Vi skal alle være her. Det bedste man kan gøre er at følge vedtægterne. Desuden bedes alle være opmærksomme på, hvordan de parkerer, så der er plads til flest muligt.
12. **Forårets arbejdsdag:** Husk arbejdsdag d. 9. maj 2015 kl. 9.00 – 14.00. Vi spiser frokost sammen. Der opfordres til at møde op, arbejde og styrke fællesskabet. Husk at udeblivelse koster 300 kr, der opkræves via huslejen. Der skal deltage mindst 1 person fra hver have, der arbejder 9-14.
13. **Næste bestyrelsesmøde:** Mandag d. 15. juni 2015 kl. 20.00 hos Kirstine.